Lavekan a nízky krvný tlak
Dobrý deň,
môžem užívať Lavekan proti úzkosti, ak mám nízky krvný tlak? Ranný býva 90/68 poobede večer cca 105/70, tep zvyknem mať medzi 70 a 80. Ďakujem
Dobrý deň,
ďakujeme za Vašu otázku.
U lieku Lavekan nebol pokles tlaku medzi nežiadúcimi účinkami doposiaľ popisovaný. Napriek tomu niektoré osoby môžu počas liečby zaznamenať závraty alebo pocity slabosti, čo môže byť rizikové pri nízkom krvnom tlaku. Preto Vám odporúčam, aby ste sa o užívaní Lavekanu v prípade nízkeho krvného tlaku poradili so svojím lekárom.
Prajem pekný zvyšok dňa.
S pozdravom
PharmDr. Veronika Kiabová